laion/Wikipedia-Exotic huggingface dataset:
ריס ג'יימס

ריס ג'יימס (באנגלית: Reece James; נולד ב-8 בדצמבר 1999) הוא כדורגלן אנגלי המשחק בעמדת המגן הימני בצ'לסי מהפרמייר ליג בה הוא משמש כקפטן ובנבחרת אנגליה. ג'יימס הצטרף לצ'לסי בגיל שש והפך למקצוען במרץ 2017. במהלך עונת 2017/2018 מונה לקפטן קבוצת U18 של המועדון ונבחר לשחקן העונה באקדמיה. ביוני 2018 חתם לחוזה חדש לארבע שנים במועדון. מאוחר יותר באותו החודש עבר בהשאלה לויגאן את'לטיק על מנת לצבור דקות משחק בצ'מפיונשיפ. במרץ 2019 נבחר לשחקן העונה של המועדון. ב-25 בספטמבר 2019, ערך ג'יימס את הופעת הבכורה שלו בצ'לסי. הוא כבש שער אחד ובישל שניים בניצחון 7–1 על גרימסבי טאון בסיבוב השלישי בגביע הפוטבול ליג. ג'יימס הפך לכובש השער הצעיר ביותר אי פעם בצ'לסי בליגת האלופות כאשר כבש את השער הרביעי בתיקו 4–4 עם אייאקס ב-5 בנובמבר 2019. בינואר 2020 חתם על חוזה ארוך טווח במועדון. ב-14 בספטמבר 2020, כבש ג'יימס שער בכורה בפרמייר ליג הראשון שלו, בניצחון 3–1 של צ'לסי על ברייטון אנד הוב אלביון. ג'יימס ייצג את אנגליה בכל נבחרות הנוער, וביולי 2017 היה חלק מסגל הנבחרת עד גיל 19 אשר זכתה באליפות אירופה. בנובמבר 2019 ערך את הופעת הבכורה בנבחרת עד גיל 21 במהלך הניצחון 3–0 על אלבניה. ב-5 באוקטובר 2020 זומן ג'יימס לראשונה לסגל הנבחרת הבוגרת של אנגליה בעקבות פציעה ראהים סטרלינג. הוא ערך את הופעת הבכורה שלו ב-9 באוקטובר באצטדיון ומבלי, כשנכנס כמחליף בדקה ה-58 בניצחון 3:0 על ויילס במשחק ידידות. ליגת האלופות: 2020/2021 הסופר קאפ האירופי: 2021 גביע העולם למועדונים: 2021 אליפות אירופה עד גיל 19: 2017 שחקן העונה של ויגאן את'לטיק: 2018/2019 מדיה וקבצים בנושא ריס ג'יימס בוויקישיתוף ריס ג'יימס, ברשת החברתית פייסבוק ריס ג'יימס, ברשת החברתית אקס (טוויטר) ריס ג'יימס, ברשת החברתית אינסטגרם ריס ג'יימס, באתר Transfermarkt ריס ג'יימס, באתר Soccerway ריס ג'יימס, באתר BDFutbol ריס ג'יימס, באתר WorldFootball.net ריס ג'יימס, באתר National Football Teams ריס ג'יימס, באתר FootballDatabase.eu ריס ג'יימס, באתר ESPN Reece James | Official Site | Chelsea Football Club, web.archive.org, ‏27 במרץ 2019 "Chelsea full-back James in Wigan loan". BBC Sport (באנגלית בריטית). נבדק ב-2020-10-12. Wigan Athletic FC, Wigan Athletic FC, [object Object] (באנגלית) "Chelsea fight back to draw thriller". BBC Sport (באנגלית בריטית). נבדק ב-2020-10-12. Reece James agrees new long-term Chelsea deal | Official Site | Chelsea Football Club, ChelseaFC "England beat Portugal to win U19 Euros". BBC Sport (באנגלית בריטית). נבדק ב-2020-10-12.
יוצאים מהכלל

יוצאים מהכלל היא תוכנית תעודה ישראלית בהגשת רוני קובן, העוסקת בקהילות וקבוצות הייחודיות בחברה הישראלית. התוכנית משודרת החל מ-17 במרץ 2019 בכאן 11. בכל פרק, מגיש התוכנית רוני קובן פוגש קהילות וקבוצות ייחודיות בחברה הישראלית, שדרך חייהם שונה במיוחד מאורח החיים הישראלי הממוצע. במהלך כל פרק, קובן פוגש את אותם אנשים, מנסה להכיר אותם מקרוב ולנסות לחוות יחד איתם את סגנון חייהם. העונה השנייה עוסקת במגפת הקורונה בישראל, והעונה הרביעית עוסקת באלימות נגד נשים. ‏ יוצאים מהכלל, באתר כאן BOX יוצאים מהכלל עונות 1-3, רשימת השמעה, באתר יוטיוב יוצאים מהכלל עונה 4, רשימת השמעה, באתר יוטיוב "יוצאים מהכלל", במסד הנתונים הקולנועיים IMDb (באנגלית) "יוצאים מהכלל", סרטונים בערוץ היוטיוב יוצאים מהכלל, במיזם "אישים" לתיעוד היצירה הישראלית נטעאל בנדל, ‏יוצא מהכלל - כוחה של הסדרה החדשה והמצוינת "יוצאים מהכלל" טמונה בקסם של העיתונאי רוני קובן, וביכולת שלו להזדהות עם כל מרואיין - קיצוני ככל שיהיה, בעיתון מקור ראשון, 24 באפריל 2019 גילי איזיקוביץ, "יוצאים מהכלל": רגע נפלא מונח על השולחן, באתר הארץ, 9 במרץ 2021 אלכסנדר כץ, שינויים בשידורי הבוקר: 6.3% צפו במשדרים המיוחדים מהפיגוע, באתר ביזפורטל, 18 במרץ 2019 אלכסנדר כץ, שלושער לערן זהבי, 13.2% לניצחון נבחרת ישראל בכאן 11, באתר ביזפורטל, 25 במרץ 2019 אלכסנדר כץ, גונן שגב נתן לעובדה את הרייטינג השני בגובהו מאז פיצול ערוץ 2, באתר ביזפורטל, 1 באפריל 2019 אלכסנדר כץ, רגע לפני הבחירות: הצופים לא נוהרים למהדורות החדשות, באתר אייס, 8 באפריל 2019 אלכסנדר כץ, 14.8% לסרט ב'עובדה' שליווה את הקמפיין של בני גנץ, באתר ביזפורטל, 15 באפריל 2019 אלכסנדר כץ, מתחילים לחזור מחופשת פסח: 16.2% לסרט 'אחים בדם', באתר אייס, 29 באפריל 2019 אלכסנדר כץ, תכניות הפריים-טיים התחזקו; ליגת העל חזרה עם 7%, באתר ביזפורטל, 26 באוגוסט 2019 עינת שחק, אחרי הבחירות: הצופים עדיין מרותקים לחדשות 12, באתר אייס, 5 במרץ 2019 עינת שחק, רייטינג סופ"ש: גמר האח הגדול ניצח עם 25.2%, באתר אייס, 5 באפריל 2020 איתי פת-יה, רייטינג: 'חתונה ממבט ראשון' עושה פי שלושה מליאור רז ברשת, באתר אייס, 5 במאי 2020 רייטינג, בערוץ הטלגרם של רן בוקר, 20 באוגוסט 2021 רייטינג, בערוץ הטלגרם של רן בוקר, 27 באוגוסט 2021 רייטינג: קשת 12 ממשיכה לרסק את רשת 13 בנתונים?, באתר אייס, 19 בינואר 2023 רייטינג: ערוץ 14 ממשיך לנפץ שיאים חדשים, הישרדות שוב מתרסקת?, באתר אייס, 26 בינואר 2023 רייטינג: ארץ נהדרת ריסקה את הישרדות, גיא לרר ביצע מהפך, באתר אייס, 2 בפברואר 2023 רייטינג: ארץ נהדרת בנוק אאוט מהדהד להישרדות, באתר אייס, 9 בפברואר 2023 ביאורים המדרוג נכתב על פי נתוני צפייה ראשוניים, כולל צפייה נדחית עד 2:00 בלילה במגזר היהודי באוכלוסייה הכללית
מבנה ציבור

מבנה ציבור או מבנה ציבורי הוא מבנה שנועד לצורכי הציבור, ונבנה על קרקע ציבורית. למבני ציבור תכונות ייחודיות המבדילות אותם ממבנים פרטיים. על פי חוק התכנון והבניה בישראל, מוגדרים כמבני ציבור: מבנים המשמשים את הציבור באופן ישיר ושוטף: מבני חינוך, תרבות, דת, רווחה ושירותים חברתיים, בריאות, ספורט, מקלטים ומחסות ציבורים, תחנות לתחבורה ציבורית (בכללן מסופי נוסעים בנמלי ים ותעופה). מבנים המשמשים רשויות, בהם מבנים מוגבלים לגישת הציבור כתחנות משטרה, בתי סוהר ובתי מעצר, תחנות כיבוי אש, משרדי ממשלה או כל רשות אחרת המשמשים אותה למילוי תפקידה. בדרך כלל למבנה ציבורי יש תפקידים מוגדרים וברורים אשר קשורים זה לזה באופן ישיר, למשל ספרייה הנותנת שירותי השאלת ספרים וחדר עיון, או בית חולים הנותן מגוון של שירותי רפואה. השירותים במבני ציבור ניתנים למגוון רחב מאוד של אנשים בעלי יכולות וצרכים שונים, ולכן התפקוד מותאם לצרכים אלו. תוצאות של היות מבני ציבור מוקד לשימוש של ציבור רחב היא הפיכתם למרכזי קהילה, ולעוגנים המגדירים את המרחב העירוני, בעיקר בתחום הדתי, החברתי והתרבותי. מבני ציבור רבים עומדים (בחלקם, לפחות) לרשות הציבור גם מחוץ למסגרת ולשעות הפעילות הייעודיות שלהם (למשל, שימוש במגרשי ספורט של בית ספר מחוץ לשעות הלימודים). מכיוון שהקמתם ותפעולם של מבני ציבור נעשים מכספי ציבור, בניינים אלה נבנים לא פעם בפאר רב, תוך שימוש בחומרי גלם איכותיים ואף יוקרתיים. ההכרה בכך שמבני ציבור מייצגים את השלטון, וכאמור לעיל מהווים מוקד של חיי הקהילה, מובילה להקמת מבנים גדולים באופן ניכר בעלי שפה אדריכלית ייחודית עם תשומת לב רבה לחזיתות. במקרים רבים ניצבים מבני ציבור במרחב המהווה חלק מהם, הכולל רחבות פתוחות או אף כיכר או שדרה המובילה אליהם. שטחים אלו פתוחים לקהל הרחב ובדרך כלל מיועדים להולכי רגל, ועיצובם נחשב כחלק אינטגרלי מהמבנה, וכולל גינון, הצללות, אזורי מנוחה, התכנסות וכיוצ"ב. מבנה ציבורי נבנה על פי הדרישות של רשות ציבורית. כיום תכנון של מבנה ציבורי נעשה על פי פרוגרמה. בתכנון של מבנה ציבורי מעורב צוות רחב מאוד שנועד לכסות את כל האספקטים של המבנה. צוות זה יכלול מלבד אדריכל ומהנדס בניין גם יועצים למגוון של תחומים - חשמל, אינסטלציה סניטרית, בטיחות, נגישות, אקוסטיקה, תנועה, פיתוח נוף, ועוד. בשל היותם של מבני ציבור סמלי שלטון, הם מהווים יעד לונדליזם ואף לפעולות טרור. תכנון ובניה של מבנים אלו מביאים זאת כיום בחשבון, ומטמיעים אמצעי ביטחון על מנת לצמצם את פגיעותם. בניית מבני ציבור נעשית מחומרים איכותיים במיוחד ובטכניקות מקצועיות גבוהות, והם כוללים אלמנטים אדריכליים וקישוטיים שנדיר למצוא במבנים אחרים, לעיתים אף נכללות במבנים יצירות אומנות מפורסמות, שהופכות מזוהות עם המבנה. פרק זה לוקה בחסר. אנא תרמו לוויקיפדיה והשלימו אותו. הזיקורת הגדול של אור, מבנה בן 4,000 שנה חדר הקריאה בספריית העיר ניו יורק בית האופרה של סידני, מהמפורסמים במבני הציבור של ימינו בית החייל בתל אביב, שילוב של המרחב העירוני במבנה ציבור מרחב ציבורי מדיה וקבצים בנושא מבנה ציבור בוויקישיתוף מבני ציבור בוני עיר (אורכב 15.02.2020 בארכיון Wayback Machine), אדריכלית עירית סולסי מבנים ציבוריים, דף שער בספרייה הלאומית פרקים ו'-ז' בחלק ה' להצעת חוק התכנון והבנייה, התש"ע - 2010 הקלות ושימושים חורגים, הוראות שונות (ס. 367-378) טלי זרחיה פרומוביץ, תכנון מבני ציבור דוד נופר, מבנה ציבור – צל כלכלי הגדרת שירותי ציבור במגזר הכפרי
טירת בנטון

טירת בנטון (באנגלית: Benton Castle) היא ביצור קטן בעיירה ברטון, פמברוקשייר, ויילס, המשמש כיום כבית פרטי, באזור מיוער המשקיף על נהר קלד'אי. הטירה נבנתה ככל הנראה במאה ה-13, כאחת ממספר טירות שהגנו על גבולות מאה רו הקדומים. מקורותיה לא ברורים, אם כי ידוע שבמאה ה-14 הטירה הייתה בבעלות תומאס דה רוש, לורד מלנגוום. במפה של פמברוקשייר משנת 1583 הופיעה הטירה בגדה המערבית של קלדאו, מסופר כי מספר טירות נפגעו במלחמת האזרחים האנגלית, כאשר חלקן, בהן בנטון, נהרסה כמעט לחלוטין. הטירה נותרה בלתי מיושבת עד לשנת 1930, ולאחר מכן שופצה. החצר הוקרה בשנת 1954, והמבנה נמכר בשנות השישים. בהמשך, הוכרזה הטירה כבניין רשום "בשל החשיבות ההיסטורית, והייחודיות שלה כטירה קטנה ששוחזרה מתקופת ימי הביניים". מדיה וקבצים בנושא טירת בנטון בוויקישיתוף קישורים ומקורות היסטוריים ב-GENUKI Lewis, Samuel (1844). A Topographical Dictionary of Wales: Burton, Pembrokeshire. "Coflein: Benton Castle". נבדק ב-6 באוגוסט 2019. {{cite web}}: (עזרה) "Dyfed Archaeological Trust: Benton". נבדק ב-6 באוגוסט 2019. {{cite web}}: (עזרה) "Penbrok comitat". British Library. נבדק ב-4 באוגוסט 2019. {{cite web}}: (עזרה) Laws, Edward (1888). The History of Little England Beyond Wales. London: George Bell. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "טירת בנטון".
בן מונדר

בן מונדר (באנגלית: Ben Monder; נולד ב-26 במאי 1962) הוא גיטריסט ג'אז אמריקאי. במרוצת השנים מונדר ניגן עם מוזיקאים ואמנים בתחומים שונים, בהם פול מושן, דייוויד בואי, תיאו בלקמאן, לי קוניץ, מריה שניידר, ריד אנדרסון, דוני מקסלין, שי מאסטרו ומיגל זנון. מונדר נולד וגדל בניו יורק, התחיל לנגן בכינור בגיל תשע ועבר לנגן בגיטרה שנתיים לאחר מכן, כשמצא גיטרה קלאסית בארון של אימו. בתחילת הנגינה מונדר למד שיעורים אחדים אצל מורים שונים, אך למד בעיקר דרך חוברות לימוד עצמאיות ודרך למידת שירי פופ ששמע ברדיו. מונדר נחשף לעולם הג'אז בגיל 14, כאשר שמע את האלבום "A Love Supreme" של ג'ון קולטריין, והושפע רבות מג'ים הול, ג'ון סקופילד, ג'ו פאס ואחרים. אחרי התיכון מונדר למד בקונסרבטוריון וסטצ'סטר, אוניברסיטת מיאמי וקווינס קולג', ועם סיום לימודיו ב-1984 החל לנגן עם מוזיקאים כמו ג'ק מקדאף, לי קוניץ ופול מושן. ב-1994 החל מונדר לשתף פעולה עם הזמר תיאו בלקמאן, שהתרשם מנגינתו ורצה לנגן איתו. שנה לאחר מכן יצא אלבומו הראשון של מונדר, Flux. בין 1995 ל-2013 הוציא מונדר 7 אלבומי סולו, בנוסף לאלבומים משותפים עם בלקמאן ודרו גרס בין היתר. מונדר לימד בקונסרבטוריון למוזיקה של ניו אינגלנד בין השנים 2002-‏2005. בשנת 2016 יצא אלבומו הראשון של מונדר בחברת ECM, ‏Amorphae. האלבום נוצר במקור כאלבום דואט בין מונדר לפול מושן, והשניים הקליטו יחד באוקטובר 2010. מונדר רצה להמשיך בפרויקט, אך מושן נפטר בנובמבר 2011, והאלבום הושלם בסשן נוסף עם המתופף אנדרו סיריל והקלידן פיט רנדה בדצמבר 2013. ב-2014 השתתף מונדר, כחלק מתזמורת מריה שניידר, בהקלטת הסינגל "(Sue (Or in a Season of Crime" של דייוויד בואי. בעקבות פגישה זו מונדר ניגן באלבומו האחרון של בואי, "Blackstar", יחד עם רביעיית דוני מקסלין. אלבומו השמיני של מונדר,"Day After Day", יצא בשנת 2019 וכולל קאברים לשירים שונים ולסטנדרטי ג'אז. מדיה וקבצים בנושא בן מונדר בוויקישיתוף אתר האינטרנט הרשמי של בן מונדר (באנגלית) בן מונדר, באתר אפל מיוזיק (באנגלית) בן מונדר, באתר ספוטיפיי בן מונדר, באתר Last.fm (באנגלית) בן מונדר, באתר AllMusic (באנגלית) בן מונדר, באתר MusicBrainz (באנגלית) בן מונדר, באתר Discogs (באנגלית) בן מונדר, באתר Songkick (באנגלית) Jazz Guitar Interviews: Ben Monder, Play Jazz Guitar, August 2012 Ben Monder talks playing on David Bowie's Blackstar and the New York jazz world, MusicRadar, July 2016 Theo Bleckmann & Ben Monder, Songlines, March 2007 Amorphae, ECM Records, January 2016
WinZip

WinZip היא תוכנה פופולרית לניהול קבצים דחוסים. התוכנה פועלת תחת מערכת ההפעלה חלונות של מיקרוסופט. תוכנה זו תומכת ב-17 פורמטי דחיסה, ביניהם ZIP‏, ARJ‏, LZH‏, CAB‏, TAR‏, MIN‏, TAZ‏, UUE ו-BHX, אך אינה תומכת פורמטי דחיסה פופולריים אחרים כגון RAR ו-ACE (אנ'). התוכנה, המאפשרת לדחוס ולחלץ קובצי נתונים, שימשה במקור כעטיפה גרפית לתוכנת PkZip שמטפלת בקבצים מפורמט ZIP. התוכנה מאפשרת ליצור קובץ דחוס שמשמש כקובץ ארכיב וקובץ גיבוי, ויכול להכיל מספר רב של קבצים מספריות שונות. קובץ הארכיב מכיל גם פרטים שונים על הקבצים המאורכבים, כמו יחס הדחיסה, סוג הקובץ, תאריך שינוי אחרון והמיקום המקורי שלהם. קובץ זה יעיל להעברת מספר רב של קבצים ממחשב למחשב, הוא מכיל את המידע על ארגון הקבצים בתיקיות המקוריות. בתוכנה יש גם אפשרות שליטה על רמת הדחיסה - ישנן חמש דרגות שונות, אך הגרסאות הישנות של התוכנה אינן תומכות ברמת הדחיסה הגבוהה. תכונות נוספות הקיימות בתוכנה: הצפנה - הצפנת קובץ או נעילתו באמצעות סיסמה. קובץ פריסה עצמאית - יצירת קובץ לפריסה עצמאית (בסיומת EXE). פיצול - אפשרות פיצול קבצים גדולים למספר קובצי ארכיב בגודל נדרש. כמו כן, התוכנה מוסיפה תפריט קיצורי דרך לסייר החלונות. הגישה לתפריט מתבצעת דרך תפריט קובץ או דרך קליק ימני על הקובץ המבוקש. תפריט זה מאפשר דחיסה ופריסה מהירות של הקובץ הנוכחי, דחיסה ומשלוח בדואר אלקטרוני בלחיצת עכבר אחת ועוד. Winzip מוודא את תקינות המידע באמצעות אלגוריתם Checksum שנקרא Cyclic redundancy check. WinRAR WinAce אתר האינטרנט הרשמי של WinZip
אאורל פלד

אאורל פלד, (במקור רוזנפלד, בהונגרית: Föld Aurél; בודפשט, 6 באוקטובר 1877 – וינה, 17 בנובמבר 1970) היה עיתונאי יהודי-הונגרי, במאי תיאטרון, מתרגם, בנו של במאי התיאטרון ז'יגמונד פלד, אחיהם של השחקנית אירן פלד והשחקן מתיאש פלד, בעלה של הזמרת סרנה סיקלאי. אאורל פלד הוא בנם של ז'יגמונד פלד וקטלין פְּלֶש. הוא החל את הקריירה שלו בכתב העת "הונגריה", שם הפך במהרה לכתב בעל שם. הוא היה במאי, מחזאי בתיאטרון של אביו מתחילת העשור הראשון של המאה ה-20 ועד מלחמת העולם הראשונה. בשנת 1910 ארגן כמה הופעות של "משחקי הקאמרי". הוא מילא את שירותו הצבאי במלחמת העולם הראשונה. בשנת 1919 עבר לווינה והחל לגדל סוסים. הוא חזר לבודפשט בשנת 1932. בין השנים 1932–1933 הפך למנהל האמנותי בתיאטרון ארקל שנקרא אז לשנה "וריאטה לבריולה". בין השנים 1932 - 1934 היה מנהל תיאטרון קיראי, בין השנים 1934–1939 היה השוכר והמנהל של התיאטרון העירוני, תיאטרון ארקל שפעל אז בשם זה. בין השנים 1935–1936 ניהל גם את "תיאטרון רויאל" בבודפשט, מאוחר יותר עסק שוב בעיתונות. הוא היגר לאוסטריה בשנת 1957. תרגם יצירות רבות להונגרית. שלום אש: המושיע (1900); פרנץ להאר: נשות פשט (1903) ריימן: העלמה הקלדנית (1908). לקסיקון התיאטרון ההונגרי פאל גויאש: חייהם ויצירותיהם של סופרים הונגרים. בודפשט, איגוד הספרנים והארכיונים ההונגרים, 1939–2002. צ'אבה נאג'י: לקסיקון ספרות המהגרים ההונגרי. 2000. לקסיקון אמנות הבמה הונגרי. אד. אלאדר שופפלין. בודפשט, איגוד השחקנים הלאומי והמכון לפנסיה, 1929. לקסיקון חדש של הספרות ההונגרית. בודפשט, 1994. מדיה וקבצים בנושא אאורל פלד בוויקישיתוף "Születési bejegyzése a pesti neológ izraelita hitközség születési akv. 1401/1877. folyószáma alatt".
יחסי הוותיקן – חוף השנהב

יחסי הוותיקן–חוף השנהב מתייחסים למערכת היחסים הבילטרליים בין הוותיקן לרפובליקת חוף השנהב, שנוסדה בשנת 1970. כמות משמעותית של קתולים מתגוררים בחוף השנהב, והם כמעט חמישית מהאוכלוסייה, ושתי המדינות נמצאות במערכת יחסים לבבית. חוף השנהב מקיים שגרירות ברומא בסמוך לוותיקן, ואילו לכס הקדוש יש נונציאטורה אפוסטולית באביג'אן. השגריר הנוכחי של חוף השנהב בוותיקן הוא סברין מתיאס אקאו. שתי המדינות כוננו יחסים דיפלומטיים לראשונה באוקטובר 1970. הנשיא אלאסן ואטארה ביקר בוותיקן בנובמבר 2012 ושוחח עם האפיפיור בנדיקטוס השישה עשר. שניהם דנו ביחסים בין שתי מדינותיהן, כמו גם בתפקידה של הכנסייה הקתולית בחוף השנהב ובהתקדמות שעשתה המדינה בשנים האחרונות מאז המשבר הפוליטי בחוף השנהב. הם דנו גם באפשרות לחתום על הסכם מסגרת דו-צדדי, בדומה לאלו שחתם הוותיקן עם מדינות אפריקה אחרות, שיפרט את מעמדה החוקי של הכנסייה בחוף השנהב. יחסי החוץ של הוותיקן מדיה וקבצים בנושא יחסי הוותיקן – חוף השנהב בוויקישיתוף Pope receives president of Ivory Coast. Vatican News Network. Published 16 November 2012. Retrieved 19 March 2017.
בריכת הקיבוצים

בריכת הקיבוצים הוא בריכת אגירה בעמק המעיינות שבעמק בית שאן. הבריכה היא אתר תיירות בעמק המעיינות, ומטרתה נופש ופנאי. נחל הקיבוצים ניזון ממעיינות הבוקעים לרגלי ההר הגלבוע - עין חומה ועין מגדל, הנקראים על שמו של קיבוץ ניר דוד (תל עמל), הסמוך למעיינות, שהיה קיבוץ 'חומה ומגדל' הראשון. שני המעיינות חוברים לנחל משותף ששמו בערבית: נהר ג'מאעין, מלשון ג'מאעי (משותף בערבית), אשר תורגם לעברית כ-"נחל הקיבוצים" (וכן בשל מספר הרב של הקיבוצים באזור). נחל הקיבוצים זורם דרומה, ולבסוף נשפך לנחל חרוד. הבריכה הוסדרה כאתר נופש ופנאי - עומקה מטר (מאחר שהיא מיועדת לכניסת משפחות עם ילדים), והיא מוקפת שולחנות פקניק מוצלים. אורי מאור, ארץ המעיינות - המדריך השלם לנקודות המים הקסומות בישראל, הוצאת ספריית בית אל, 2011, עמ' 14 המועצה האזורית עמק המעיינות, תוכנית אב לעמק המעיינות, 2009 כיצד מגיעים לבריכת הקיבוצים באתר nelech כיצד מגיעים לבריכת הקיבוצים באתר החברה להגנת הטבע בריכת הקיבוצים באתר yeledteva איל שפירא‏, "עכברת" לא תמצאו כאן: 8 טיולי מים בטוחים ונקיים לאוגוסט הלוהט, באתר וואלה, 14 באוגוסט 2018 בריכת הקיבוצים באתר mapa ראו בספרו של אורי מאור, ארץ המעיינות - המדריך השלם לנקודות המים הקסומות בישראל, המפורט להלן ב"קריאה נוספת", בעמוד 14
Israel Journal of Entomology

Israel Journal of Entomology הוא כתב עת מדעי של גישה פתוחה הנבדק בביקורת עמיתים ומכסה את כל תחומי האנטומולוגיה, כולל Uniramia שאינם חרקים (נדלים ורבי רגל) וסרטנאים ובעלי כליצרות יבשתיים. כתב העת מתפרסם בעיקר באופן אלקטרונית באתר החברה האנטומולוגית בישראל. גליונות כתובים מודפסים פעם שנה ומכילים את כל המאמרים שפורסמו באותה שנה. הפרסום בכתב העת אינו כרוך בתשלום. כתב העת יצא לראשונה ב-1966 ועורכו הראשון היה חנן ביטינסקי-זלץ. בהקדמה של הכרך הראשון הסביר ביטינסקי-זלץ ושהעיתון נועד ליצור קהילה ולתת במה לחוקרים מקומיים ואחרים שעוסקים במחקרים אנטומולוגים בארץ ישראל והמזרח הקרוב. לאחר ביטינסקי שימשו כעורכים ראשיים יחזקאל ריבנאי, אלכסנדר טהורי, אורי גרזון, יאיר בן דב, אמנון פרידברג ומיכאל מוסטובסקי. במשך השנים בחרו חוקרים רבים מכל העולם לפרסם בו את מאמריהם בתחום הטקסונומיה והסיסטמטיקה של חרקים עכבישנים, מאמרים רפואיים וחקלאיים בנושא האנטמולוגיה כמו גם אקולוגיה, התנהגות אנטומיה של פרוקי-רגליים. אתר האינטרנט הרשמי של Israel Journal of Entomology אתר האינטרנט הרשמי של Israel Journal of Entomology האתר הרשמי של Israel Journal of Entomology באתר החברה האנטומולוגית בישראל. Israel Journal of Entomology באתר ZooBank. Israel Journal of Entomology באתר JournalGuide.
קאל סוברפנה

פליפה סוברפנה קלוסה ( הידוע גם בשם קאל סוברפנה; נולד ב-1 במאי 1940 בפנגסינאן שבפיליפינים) הוא אמן קומיקס פיליפיני. הוא ילדם היחיד של רופינו קלוסה וטיאופילה סוברפנה. סוברפנה התייתם מוקדם בחייו, אמו נפטרה במלחמת העולם השנייה כשהיה בן שנה בלבד ואביו עבד תמיד ביער בגלל המלחמה. הוא הושאר בהשגחת דודות וקרובי משפחה. כאשר המלחמה הסתיימה, אביו הצליח לקבל עבודה כשליח בסניף דואר במנילה, ואביו לקח אותו להתגורר שם. סוברפנה בילה את מרבית חייו בגיל העשרה בבית הספר התיכון קזון סיטי בקאמונינג, קזון סיטי. לאחר הלימודים בתיכון, הוא החל ללמוד אמנויות באוניברסיטת הפיליפינים בדילימן. בזמן לימודיו בקולג' הוא עבד כמאייר בחנות ספרים מקומית, וסיפק את הציורים לספרי הלימוד המשמשים בבתי ספר יסודיים ובתי ספר תיכוניים. לאחר קבלת התואר בקולג', הוא קיבל עבודה קטנה בחברת פרסום מקומית, שם היה מצייר את כל דמויות הרומן פלורנטה של פרנסיסקו בלגטה בלורה. הוא הגיש מועמדות כמאייר בכמה פרסומי קומיקס, כולל שירותי גרפיקה לאמנויות בע"מ. (GASI), פרסום האטלס, חברת ההוצאה לאור Islas Filipinas ופרסום ACE. הוא עבד שם שנים, ויצר קומיקסים כמו Silangan‏, Aliwan,‏ Wakasan,‏ Lovelife,‏ Funny Komiks, שהיו פופולריים מאוד באותם זמנים. הוענק לו פרס על "האיור הטוב ביותר של קומיקס" על איור שערו של Lovelife Komiks. בין עבודותיו היו קרפוב, דרמו קנדאדו, ורטוד ותנ"ך לילדים בפיליפינית. "KATHANG-ISIP : Cal Sobrepena". KATHANG-ISIP. 2017-04-24. נבדק ב-2017-12-12. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קאל סוברפנה".
חואן סנטיסטבן

חואן סנטיסטבן (בספרדית: Juan Santiesteban Troyano; נולד ב-8 בדצמבר 1936 בסביליה שבספרד) הוא כדורגלן ומאמן עבר מעוטר כשחקן וכמאמן מחלקת הנוער של נבחרת ספרד, וזוכה פרס נשיא אופ"א. ריאל מדריד אליפות ספרד (4): 1956/1957, 1957/1958, 1960/1961, 1963/1964 הגביע הביניבשתי (1): 1960 ליגת האלופות (4): 1956/1957, 1957/1958, 1958/1959, 1959/1960 הגביע הלטיני (1): 1957 נבחרת ספרד בכדורגל (מחלקת הנוער) נבחרת ספרד עד גיל 23 משחקי הים התיכון: 2005 נבחרת ספרד עד גיל 19 אליפות אירופה עד גיל 19: 2007 נבחרת ספרד עד גיל 17 אליפות אירופה עד גיל 17: 2007, 2008 סגנות: 2003, 2004 סגנות גביע העולם בכדורגל עד גיל 17: 1991, 2003, 2007 נבחרת ספרד עד גיל 16 אליפות אירופה עד גיל 16: 1991, 1997, 1999, 2001 סגנות: 1992, 1995 חואן סנטיסטבן, באתר Transfermarkt חואן סנטיסטבן, באתר BDFutbol חואן סנטיסטבן, באתר WorldFootball.net חואן סנטיסטבן, באתר National Football Teams חואן סנטיסטבן, באתר FootballDatabase.eu פרופיל המאמן, באתר Transfermarkt קורות חייו, באתר ריאל מדריד (בספרדית) ערך זה הוא קצרמר בנושא כדורגלנים. אתם מוזמנים לתרום לוויקיפדיה ולהרחיב אותו.
איוואן צ'רפנין

איוואן אלכסנדרוביץ' צֶ'רֶפְּנין (ברוסית: Иван Александрович Черепнин;‏ 5 בפברואר 1943 באיסי-לה-מולינה, צרפת – 11 באפריל 1998 בבוסטון), היה מלחין נסיוני ובהמשך פוסט-מודרניסט ומחדש ידוע-שם בתחום האלקטרוניקה וסינתיסייזרים מודולריים. איוואן נולד למשפחה מוזיקלית מאוד, אביו וסבו, אלכסנדר וניקולאי, היו מוזיקאים רוסים ידועי-שם, ואמו, מינג צ'רפנין (לשעבר לי הסיין מינג) הייתה פסנתרנית נודעת. גם אחיו, סרגיי הוא מלחין. איוואן למד אצל לאון קירשנר, קרלהיינץ שטוקהאוזן, אנרי פוסר ופייר בולז. לאחר תקופה קצרה של הוראה בקונסרבטוריון למוזיקה של סן פרנסיסקו ובאוניברסיטת סטנפורד, התמנה למנהל אולפן המוזיקה האלקטרונית של אוניברסיטת הרווארד משנת 1972, ושם נשאר עד מותו בשנת 1998. מורשת צ'רפנין נמשכת בשני בניו של איוואן, סטפאן וסרגיי. איוואן צ'רפנין היה הזוכה לשנת 1996 בפרס גרומאייר להלחנה על הקונצ'רטו הכפול לכינור, צ'לו ותזמורת. עוד אותות כבוד שזכה בהם כוללים פרסים מאגודת המלחינים, הסופרים והמו"לים האמריקאית (1963–1995) ו"המענק הלאומי לאמנויות" (1977). הצגת "סאנטור אופרה" שלו זיכתה אותו בפרס הגדול של פסטיבל ארט אלקטרוניקה בלינץ, אוסטריה לשנת 1882. בין תלמידיו הראויים לציון של צ'רפנין היה קורט קאצ'ופו. Fêtes (וריאציות על "הפי ברת'דיי") (1975) Le va et le vient (1978) סאנטור אופרה (1977) "פרחים מוזיקליים" (1980) קונצ'רטו כפול לכינור, צ'לו ותזמורת (1995) – זוכה פרס גראוומאייר להלחנה מטעם אוניברסיטת לואיוויל. צ'רפנין תיאר את היצירה כמזכירה, ובכמה מקומות משתמשת במפורש, ביצירות של צ'ייקובסקי, סקריאבין, שנברג, דביסי, סטרווינסקי ואחרים. היצירה מעלה נושא "שמיימי", כשהכינור יורד והצ'לו עולה אל התמזגות כבירה ושהות קצרה של הרהור. אז חוזר כל אחד מכלי הנגינה אל הקצה הנגדי, ואל סיום רך ושוקט. איוואן צ'רפנין, באתר AllMusic (באנגלית) איוואן צ'רפנין, באתר MusicBrainz (באנגלית) איוואן צ'רפנין, באתר Discogs (באנגלית) Art of the States: Fêtes (Variations on Happy Birthday Tcherepnin Society Remembering Ivan Tcherepnin (1943-1998) חדשות AP, הספד לאיוואן צ'רפנין ניו יורק טיימס, ביוגרפיה של איוואן צ'רפנין 16 באפריל 1998 ארגון גרומאייר, פרס 1996 לאיוואן צ'פנין ארגון גרומאייר, פרס 1996 לאיווטן צ'פנין
אורוסי

אורוסי (בהונגרית: Oroszi) הוא כפר קטן במחוז וספרם שבמרכז הונגריה. כמו כפרים רבים באירופה גם באורוסי מספר התושבים נמצא בירידה. כך, בשנת 1990 חיו בכפר 193 תושבים, ובשנת 2019 רק 138 תושבים. באורוסי חיו יהודים בתקופות זמן שונות. מדיה וקבצים בנושא אורוסי בוויקישיתוף אתר האינטרנט הרשמי של אורוסי (בהונגרית) נתוני הכפר באתר הלמ"ס ההונגרי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.